KLASA: 112-01/22-02/3

UR.BROJ: 251-269-03/01-22-1

U Zagrebu, 16. ožujka 2022.

Na temelju članka 40. i 41. Zakona o ustanovama (Narodne novine br. 76/93, 29/97, 47/99 i 35/08, 127/19), članka 205. stavka 1. i 2. Zakona o socijalnoj skrbi (Narodne novine br. 18/22) te članaka 66. i 67. Statuta Centra za odgoj i obrazovanje ''Vinko Bek'', Upravno vijeće Centra za odgoj i obrazovanje «Vinko Bek», temeljem Odluke donesene na 10. sjednici Upravnog vijeća od 16. ožujka 2022. godine raspisuje

**N A T J E Č A J**

**za izbor i imenovanje ravnatelja/ice Centra za odgoj i obrazovanje «Vinko Bek»**

Za ravnatelja/icu može biti imenovana osoba koja zadovoljava slijedeće uvjete:

(prema uvjetima iz članka 205. stavaka 1. i 2. Zakona o socijalnoj skrbi NN br. 18/22)

- završen specijalistički diplomski stručni ili diplomski sveučilišni studij odnosno integrirani preddiplomski i diplomski sveučilišni studij socijalnog rada, socijalne politike, prava, psihologije, socijalne pedagogije, edukacijske rehabilitacije, logopedije, medicine, sociologije, filozofije, kineziologije, pedagogije, ekonomije, javne uprave, informatike ili završen studij odgovarajuće vrste za rad na radnom mjestu učitelja ili nastavnika ili završen studij iz polja likovne ili glazbene umjetnosti

- najmanje pet godina radnog iskustva s propisanom kvalifikacijom

- nepostojanje zapreka iz članka 261. stavka 1. Zakona o socijalnoj skrbi

- hrvatsko državljanstvo

Na natječaj se mogu javiti osobe oba spola.

Ravnatelja/icu imenuje Upravno vijeće Centra za odgoj i obrazovanje «Vinko Bek» na temelju javnog natječaja na mandat od četiri godine, uz prethodnu suglasnost ministra nadležnog za poslove socijalne skrbi, a ista osoba može biti ponovno imenovana za ravnatelja/icu.

Upravno vijeće Centra za odgoj i obrazovanje «Vinko Bek» će s izabranim kandidatom/kinjom za radno mjesto ravnatelja/ice, nakon donošenja odluke o imenovanju, sklopiti Ugovor o radu na određeno puno radno vrijeme za mandatno razdoblje.

Uz prijavu kandidati/kinje trebaju priložiti (u izvorniku ili ovjerenom presliku):

* životopis
* dokaz o stečenoj stručnoj spremi (diploma)
* dokaz o radnom stažu (potvrda/elektronički zapis Hrvatskog zavoda za mirovinsko osiguranje)
* dokaz o hrvatskom državljanstvu (domovnica, preslik osobne iskaznice ili putovnice)
* uvjerenje nadležnog suda da se protiv kandidata/kinje ne vodi kazneni postupak (ne starije od mjesec dana)

Kandidat/kinja koji ostvaruje pravo prednosti pri zapošljavanju prema posebnim propisima, dužan/dužna je u prijavi na natječaj pozvati se na to pravo, odnosno uz prijavu priložiti svu propisanu dokumentaciju prema posebnom zakonu i ima prednost u odnosu na ostale kandidate/kandidatkinje samo pod jednakim uvjetima.

Kandidat/kinja koji/a se u prijavi na natječaj poziva na pravo prednosti prilikom zapošljavanja u skladu s člankom 102. Zakona o hrvatskim braniteljima iz Domovinskog rata i članovima njihovih obitelji (''Narodne novine'', broj 121/17, 98/19, 84/21), uz prijavu na javni natječaj dužan/dužna je osim dokaza o ispunjavanju traženih uvjeta, priložiti i dokaze propisane člankom 103. stavkom 1. Zakona o hrvatskim braniteljima iz Domovinskog rata i članovima njihovih obitelji, a koji su objavljeni na web.stranici Ministarstva hrvatskih branitelja: <https://branitelji.gov.hr/zaposljavanje-843/843>

(https://branitelji.gov.hr/UserDocsImages//NG/12%20Prosinac/Zapošljavanje//Popis%20Do

kaza%20za%ostvarivanje%20prava%20prednosti%20pri%20zaposljavanju.pdf).

Kandidat/kinja koja se u prijavi na natječaj poziva na pravo prednosti prilikom zapošljavanja u skladu s člankom 9. Zakona o profesionalnoj rehabilitaciji i zapošljavanju osoba s invaliditetom (''Narodne novine'' br. 157/13, 152/14, 39/18, 32/20), uz prijavu na javni natječaj dužan/dužna je osim dokaza o ispunjavanju traženih uvjeta priložiti i dokaze o invaliditetu. Dokazom o invaliditetu, u smislu Zakona, smatraju se javne isprave o invaliditetu na temelju kojih se osoba može upisati u očevidnik zaposlenih osoba s invaliditetom.

Kandidati koji ispunjavaju opće uvjete iz ovog natječaja, a podnijeli su pravovremene i potpune prijave, biti će pozvani na usmeni razgovor. O vremenu usmenog razgovora kandidati će biti obaviješteni putem elektronske pošte i telefonski, nakon isteka roka navedenog za dostavljanje dokumentacije.

Prijave s potrebnom dokumentacijom o ispunjavanju uvjeta iz natječaja podnose se Centru za odgoj i obrazovanje «Vinko Bek», Kušlanova 59a, 10 000 Zagreb, s naznakom: ''Natječaj za ravnatelja/icu – ne otvarati'', u roku od 8 dana od dana objave ovog natječaja u Narodnim novinama.

Nepotpune i nepravovremene prijave neće se razmatrati.

Kandidati/kinje će biti pismeno obaviješteni o izboru odnosno rezultatu natječaja u roku od četrdeset i pet (45) dana od dana isteka roka za podnošenje prijava na adresu koju navedu u prijavi.

Predsjednica Upravnog vijeća

Centra za odgoj i obrazovanje

»Vinko Bek«, Zagreb:

mr. Đurđica Sumrak, dr. vet. med.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\*napomena: Natječaj je objavljen 30.3.2022. godine.